REGULAMENTUL (CE) NR. 139/2008 AL COMISIEI
din 15 februarie 2008
de modificare a anexelor I, II, III, V și VII la Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), în special articolul 19,
întrucât:
(1)
Regimul comun aplicabil importurilor de produse textile din țări terțe trebuie actualizat pentru a lua în considerare evoluțiile recente.
(2)
Vietnamul a devenit membru cu drepturi depline al Organizației Mondiale a Comerțului în 11 ianuarie 2007.
(3)
Consiliul a aprobat, prin Decizia 2007/861/CE (2), semnarea și aplicarea provizorie a unui acord bilateral între Comunitatea Europeană și Republica Belarus privind comerțul cu produse textile.
(4)
Modificările la Regulamentul (CEE) nr. 2658/87 al Consiliului din 23 iulie 1987 cu privire la nomenclatorul tarifar și statistic și la Tariful Vamal Comun (3) afectează, de asemenea, anumite coduri din anexa I la Regulamentul (CEE) nr. 3030/93.
(5)
În consecință, Regulamentul (CEE) nr. 3030/93 ar trebui modificat corespunzător.
(6)
Măsurile prevăzute de prezentul regulament sunt conforme cu avizul Comitetului pentru textile instituit prin articolul 17 din Regulamentul (CEE) nr. 3030/93,
ADOPTĂ PREZENTUL REGULAMENT:
Articolul 1
Anexele I, II, III, V și VII la Regulamentul (CEE) nr. 3030/93 se modifică în conformitate cu anexele la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 februarie 2008.